డయాబెటిక్ న్యూరోపతి

డయాబెటిక్ న్యూరోపతి అంటే మధుమేహం కారణంగా నరాలు దెబ్బతింటే కలిగే వ్యాధి. ఈ దెబ్బతిన్న శరీర భాగం లేదా ప్రదేశం బట్టి లక్షణాలు ఆధారపడి ఉంటాయి.  

 లక్షణాలు 
పరిధీయ (పెరిఫెరల్ ) నరాల వ్యాధి ఫలితంగా తిమ్మిరి, జలదరింపు, అవయవాల బలహీనత ఏర్పడుతుంది.  స్వయంప్రతిపత్త (అటోనమిక్) నరాల వ్యాధి  మూత్ర నియంత్రణ లోపం వ్యాధి, గ్యాస్ట్రోపరేసిస్ లేదా లైంగిక అసమర్థత,  కార్పెల్ టన్నెల్ లేదా కపాల నరాల వ్యాధులు లేదా హిప్ లేదా తొడ నొప్పితో పాక్సిమల్ నరాల వ్యాధులకు దారితీయవచ్చు. మధుమేహం పాదం (డయాబెటిక్ ఫుట్),  న్యూరోపతిక్ ఆర్థ్రోపతీ వంటి సంక్లిష్టపరిస్థితులు ఏర్పడవచ్చు.

 కారణాలు 
ఈ పరిస్థితి ఏ రకమైన మధుమేహం ఫలితంగా నైనా సంభవించవచ్చు. ప్రమాద కారకాలలో నియంత్రణ సరిగా లేని మధుమేహం, అధిక బరువు, అధిక రక్తపోటు, అధిక కొలెస్ట్రాల్, మూత్రపిండాల వ్యాధి, మద్యం సేవించడం,  ధూమపానం చేయడం ఉన్నాయి. దీని అంతర్లీన యంత్రాంగం ఏదంటే రక్తంలో అధిక చక్కెర నరాలకు రక్తం సరఫరా చేసే చిన్న రక్త నాళాలకు నష్టం కలిగిస్తుంది. 

 రోగ నిర్ధారణ,  చికిత్స 
రోగ నిర్ధారణ శరీర లక్షణాల పరీక్ష లేదా ఎలక్ట్రోఫిజియాలజీ పరీక్ష ద్వారా చేయవచ్చు. చికిత్సలో భాగంగా గబాపెంటిన్, ప్రీగాబాలిన్, డులోక్సెటైన్, వెన్లాఫాక్సిన్ లేదా సమయోచిత సాలిసిలేట్లు వంటి మందులు ఉపయోగిస్తారు. ఓపియాయిడ్లు,  ట్రైసైక్లిక్ యాంటిడిప్రెసెంట్స్ సాధారణంగా సిఫారసు చేయరు. ఇతర నివారణ చర్యలు అంటే మధుమేహం, రక్తపోటు, అధిక కొవ్వు  సరిగ్గా నియంత్రణలో ఉండేటట్లుగా నిర్వహించవలసి ఉంటుంది.

 వ్యాప్తి 
డయాబెటిస్ ఉన్నవారిలో సగం మందికి పరిధీయ నరాలవ్యాధి ఉంటుంది, 30% కంటే ఎక్కువ మందికి స్వయంప్రతిపత్త నరాలవ్యాది ఉంటుంది.  10% కంటే తక్కువ మందికి కార్పల్ టన్నెల్ ఉంటుంది. ఈ వ్యాధి పరిధీయ రూపాన్ని 1864లో మార్చాల్ డి కాల్వి మొదటిసారిగా స్పష్టంగా వివరించాడు. అయితే స్వయంప్రతిపత్తి వ్యాధి గురించి 1900లలో మొదటిసారిగా తెలియచేసారు.

 సూచనలు 

Category:Translated from MDWiki
వర్గం:నాడీ సంబంధమైన వ్యాధులు
వర్గం:ఆరోగ్య సమస్యలు